open-index/open-wikipedia-markdown huggingface dataset:
Ապակե թիթեռնիկ (Greta oto)

**Ապակե թիթեռնիկ** (), թեփուկաթևավորների կարգի, Nymphalidae ընտանիքի պատկանող միջատ։ Անվանում են նաև *Գրետա Օտո*։

## Տարածում
Այս տեսակը հանդիպում է Մեքսիկայից մինչև Արգենտինա, խոնավ անտառներում։ Իր բնավայրում (Հյուսիսային Ամերիկա` Ամազոնի խոնավ անտառներ) ամենատարածված տեսակն է։

Թրթուրը կարմիր և ծիրանագույն զոլերով է։

## Նկարագրում
*Greta oto*-ի թևերի թափը 5,5-6սմ է։ Թիթեռի թևերի մաշկը թափանցիկ է, քանի որ զուրկ է գունավոր թեփուկներից։ Թևերի անթափանց սահմանները մուգ շագանակագույն են, երբեմն կարմիր փայլով, իսկ հենց մարմինը նույնպես մուգ գույն ունի։

Ապակե թիթեռնիկը ձվադրում է մշտադալար թփերի վրա (հիմնականում` ), որի տերևներով հետագայում սնվում է թրթուրը և միաժամանակ մաշկի մեջ հավաքում թունավոր ալկալիները։ Հետագայում արդեն թիթեռնիկը գիշատիչների, օրինակ թռչունների համար տհաճ է դառնում վատ հոտի պատճառով։

### Թիթեռ
Մեծ թիթեռները սնվում են բազմատեսակ ծաղիկների նեկտարով։

### Թրթուր
Թրթուրը սնվում է *Cestrum* տեսակի բույսերի տերևներով։

## Ծանոթագրություններ

## Արտաքին հղումներ
* О *Greta oto* ''www.pwbelg.clara.net'' 

## Գրականություն
* Hall, S.K. (1996). Behaviour and natural history of Greta oto in captivity. *Tropical Lepidoptera* vol. 7, no 2.

Կատեգորիա:Միջատներ
Կատեգորիա:Հոդվածոտանիներ
Մոլինա դե Արագոն ամրոց

**Մոլինա դե Արագոն ամրոց** (), ամրոց Իսպանիայի Կաստիլիա-Լա Մանչա համայնքի Մոլինա դե Արագոն քաղաքում։ 1931 թվականին ընդգրկվել է Իսպանիայի մշակութային ժառանգությունների ցանկում ():

## Նկարագրություն
Ամրոցը գտնվում է բարձրադիր բլրի վրա, ունի չորս դարպասներ և բազմաթիվ աշտարակներ, որոնք պաշտպանում են ներքին բերդը, որն իր հերթին ունի 6 աշտարակ, որից 4-ը ներկայումս լավ վիճակում են գտնվում։ Ի սկզբանե աշտարակների գծի երկայնքով եղել է գյուղ, որը կառուցվել է Պիրենեյան թերակղզու արաբական արշավանքների ժամանակ (10-11-րդ դդ.) արդեն իսկ գոյություն ունեցող կելտիբերյան ամրոցի տեղում։ Ամրոցը եղել է Մոլինա տաիֆայի տիրակալների նստավայր։ Կաստիլիայի թագավորությունից արտաքսվելուց հետո Էլ Սիդը հանգրվանել է այս ամրոցում։ 1129 թվականին Ալֆոնսո I Արագոնն ամրոցը նվաճել է մուրերից և այն հանձնել Լարա ընտանիքին։

## Հատակագիծ

thumb|1000px|center|Համայնապատկեր

## Քարտաշ նշաններ
Ամրոցի արևմտյան պատի արտաքին պարսպի երկու կողմերում  հայտնաբերվել են 16 տեսակի 46 նշաններ։
thumb|center|400px|Վիմագիր նշանների կատալոգ<br> Տես՝ հատակագիծը

## Գրականություն
* Castillos de España (volumen II). Editorial Everest, S.A.., León, 1997.
* Castillos de Guadalajara (Colección Obras Completas de Francisco Layna Serrano, Ediciones AACHE., Guadalajara, 1994.
* Castillos y Fortalezas de Castilla-La Mancha (Colección Tierra de Castilla-La Mancha, Vol. 1), Antonio Herrera Casado, Ediciones AACHE, Guadalajara, 2003.
* Guía de Campo de los Castillos de Guadalajara (Colección Tierra de Guadalajara, vol. 24), Antonio Herrera Casado, Ediciones AACHE, Guadalajara, 1999., (Pg. 93 y 156-163).

## Ծանոթագրություններ

## Արտաքին հղումներ
*Page at castillos.net 

Կատեգորիա:11-րդ դարում կառուցումն ավարտված շենքեր և կառույցներ
Կատեգորիա:Իսպանիայի ամրոցներ
Ազադ Քաշմիր

**Ազադ Ջամու և Քաշմիր** (ուրդու آزاد جموں որ کشمیر; կարճ **Ազադ Քաշմիր**, բառացիորեն «Ազատ Քաշմիր»), դե ֆակտո համարվում է Պակիստանի ադմինիստրատիվ միավոր, բայց պաշտոնապես ճանաչվում է Պակիստանի կողմից, որպես ինքնիշխան հանրապոտություն։ Ազադ Քաշմիրը պառլամենտական հանրապետություն է։ Հարևան երկրներն են Հնդկաստանը և Պակիստանը։ Ազադ Քաշմիրը զբաղեցնում է 13 297 կմ² տարածք և ունի 3,8 մլն. բնակչություն։ Հռչակել է անկախությունը 1947 թվականի հոկտեմբերին Հնդկա-Պակիստանյան պատերազմի ժամանակ։

## Պատմություն
ձախից|մինի|Քաշմիր նահանգի քարտեզը
Ազադ Քաշմիրի բնակչությունը 1947 թվականի հոկտեմբերին բողոքելով մահարաջա Խարի Սինգհաի դեմ, հայտարարել է անկախություն։ Առաջին հնդկա-պակիստանյան պատերազմից հետո Քաշմիր և Ջամու նահանգի կարևորագույն երկու քաղաքները՝ Սրինագարը և Ջամուն մնացին Հնդկաստանի իշխանությոան տակ։ ՄԱԿ-ի բանաձևի համաձայն Կաշմիրի վիճակը պետք է որոշվեր ռեֆերենդումի կամ պլեբիսցիտի միջոցով, առաջինից Հնդկաստանի իշխանությունները հրաժարվեցին և հայտարարեցին, որ տեղական խորհրդի որոշումը՝ մնալ Հնդկաստանի կազմի մեջ ավելի կարևոր և համարժեք է պլեբիսցիտի։ Մինչ օրս պլեբիսցիտ չի իրականացվել և Ազադ Քաշմիրը փաստացիորեն համարվում է Պակիստանի նահանգ։
Ձևականորեն Ազադ Քաշմիրը մտնում է նաև Հնդկաստանի Ջամու և Քաշմիր նահանգի մեջ, իսկ Ազադ Քաշմիրի անակախությունը համարվում է ժամանակավոր, մինչև ամբողջ նահանգը միանա Պակիստանին։

## Շրջաններ
Ազադ Քաշմիրը բաժանվում է 3 նահանգների, որոնք իրենց հերթին բաժանվում են 10 շրջանների։

## Տնտեսություն
Ազադ Քաշմիրում տեղակայված է Պակիստանի խոշորագույն ջրամբարներից մեկը և նրա վրա կառուցված Մանգլաի ՀԷԿ-ը։

## Նշումներ




Կատեգորիա:Վիճելի տարածքներ
Կատեգորիա:1947 հիմնադրված պետություններ և տարածքներ
Կատեգորիա:Քաշմիր
Հայկան (Նորդուզի գավառ)

**Հայկան**, գյուղ Արևմտյան Հայաստանում, Վանի վիլայեթի Նորդուզի գավառակում։ Գտնվում էր Արևելյան Տիգրիսի տարածքում։

## Բնակչություն
XX դարի սկզբին ուներ 4 տուն հայ բնակիչ։

## Տես նաև
* Վանի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Կոլիբրի

**Կոլիբրի** (), մանր թռչունների ընտանիք, միակն են կոլիբրիանմանների () կարգում։ Հայտնի է ավելի քան 330 տեսակ։ Ունեն ամերիկյան ծագում (Հարավային Ալյասկայից և Լաբրադորից մինչև Հրո Երկիր կղզեխումբը)։ Միակ թռչունն է, որը կարող է թռչել դեպի ետ։

## Ֆիլոգենետիկական դիրք
Սովորաբար դիտվել է որպես *Trochili* ենթակարգի ջրածիծառների ընտանիքի կարգին։ Համաձայն Սիբլի-Ալքվիսթի դասակարգման կոլիբրիներն առանձնացված են առանձին կարգի մեջ։

## Ընդհանուր բնութագիր
thumb|left|<small>Կոլիբրին համարվում է Երկրի ամենափոքր թռչունը</small>
Այդ կարգին են դասվում մանր թռչունները։ Դրանք աշխարհի ամենափոքր թռչուններն են (5,7 սմ չափերով և 1,6 գ կշռով)։ Միևնույն ժամանակ գոյություն ունեն ավելի մեծ չափերի կոլիբրիներ (մինչև 21,6 սմ երկարությամբ, մինչև 20 գ կշռով)։

Կոլիբրիի ամենափոքր տեսակը կոլիբրի-իշամեղուն է (*Mellisuga helenae*) տարածված է Կուբայում, գրեթե 7 սմ երկարությամբ և 2 գ կշռով։

Ամենախոշոր տեսակը՝ հսկայական կոլիբրին (*Patagona gigas*), ունի ուղիղ երկար կտուց և ճյուղավորված պոչ, վերևում բաց-շագանակագույն գույնի է, կանաչ փայլով, ներքևում կարմրա-շագանակագույն գույնի է, մոխրագույն և դեղին պոչավերևով, որն ունի 21,6 սմ երկարությամբ։ Մեծամասնությամբ տարածված է Հարավային Ամերիկայի արևմտյան երկրների մեծ մասում, հանդիպում են նաև 4000-5000 մ բարձրության վրա։

## Արտաքին տեսք
Թրակտուց կոլիբրիների (*Ensifera ensifera*) կտուցը մարմնից ավելի երկար է, երբեմն ծալված է դեպի ներքև, որոշ տեսակների մոտ՝ դեպի վեր։ Փետուրները գլխի վրա գոյացնում են տարբեր փնջիկներ և փոմփոլիկներ։ Թևերը շատ լավ են զարգացած, ավելի թույլ է զարգացած էրին և բազուկը։ Պոչը լինում է տարբեր ձևերի և բաղկացած է 10 փետուրից բացի հրթիռապոչ կոլիբրիից (*Loddigesia mirabilis*), որն ունի ընդամենը չորս ղեկային փետուր։

Բազմաթիվ կոլիբրիների տեսակները տարբերվում են առանձնահատուկ վառ գույներով և մետաղական փայլով։ Արուների փետուրները շատ վառ են գունավորված, էգերինը` ավելի մեղմ։

## Մարդիկ և կոլիբրիներ
Կոլիբրիների փետուրներն օգտագործվում են որպես զարդ, ինչի պատճառով այդ թռչուններին զանգվածորեն ոչնչացվում էին, և բազմաթիվ տեսակների քանակը կտրուկ նվազել է և դարձել են հազվագյուտ։

Կոլիբրիները օգուտ են բերում՝ լինելով բույսերի փոշոտողներ։

## Տես նաև
* Կոլիբրի (ցեղ)

## Ծանոթագրություններ

## Գրականություն
* 

## Արտաքին հղումներ
* Trochilidae ընտանիքի տեսակները Ջոն Բոյդի կայքում

Կատեգորիա:Կոլիբրիանմաններ
Կատեգորիա:Թռչունների ընտանիքներ
Կատեգորիա:Հյուսիսային Ամերիկայի թռչուններ
Կատեգորիա:Կենտրոնական Ամերիկայի թռչուններ
Կատեգորիա:Հարավային Ամերիկայի թռչուններ
Կեսարիանի վանք

**Կեսարիանի վանք** (), միջնադարյան վանք և ճարտարապետական հուշարձան Հունաստանում՝ մայրաքաղաք Աթենքից 6 կմ արևմուտք։ Վանքը գտնվում է Իմիթոս լեռան ստորոտին՝ անտառային տեղանքում։

Կեսարիանի վանքի հարևանությամբ գտնվում է յուրահատուկ աղբյուր։ Հնում հավատում էին, որ աղբյուրի ջուրը բուժում է անպտղությունը։

## Պատմություն
5-6-րդ դարի ներկայիս եկեղեցու տեղում 11-րդ դարում կառուցվել է վանք։ Կրոնական կառույցը ըստ ավանդության կառուցվել է ինչ որ Կեսարի կողմից։ Հենց հիմնադրի անունից էլ վերցված է վանքի ներկայիս անվանումը։

Այն բանից հետո, երբ 1205 թվականին Աթենքը գրավվել է խաչակիրների կողմից, վանքը շարունակել է պահպանել իր արտոնությունները։ Կեսարի վանքը առավել հայտնի է եղել ուշ միջնադարում, երբ այստեղ ծառայում էին այնպիսի իմաստասերներ, ինչպիսիք են օրինակ Հեմիստ Պլիֆոնը և այլն։ 1456 թվականին Հունաստանում իհայտ եկան թուրքերը։ Վանքի պատմության թուրքական շրջանում այն ոչ միայն չի ավերվել, այլ նաև շարունակել է գոյություն ունենալ մեծ շուքով։

Վանքը առավել հայտնի է իր հարակից Սուրբ Աստվածածնի տաճարով, որը կառուցվել է 11-12-րդ դարերի դարասկզբին։ Եկեղեցու գավիթը կառուցվել է 17-րդ դարում։

Տաճարի ներսի որմնանկարները կատարվել են 18-րդ դարում։ Ներկայումս հանդիսանում է թանգարան։

## Ծանոթագրություններ

## Արտաքին հղումներ
* Աթենյան վանքեր և վանական համալիրներ
* Կեսարիանի վանք և տաճար 
* Հիմունքային տեղեկություններ Կեսարիանի վանքի մասին

Կատեգորիա:Հունաստանի եկեղեցիներ
Մաքս Բրաուն

**Մաքս Բրաուն** (, ), անգլիացի դերասան։ Առավել հայտնի է «Թյուդորներ» հեռուստասերիալի երկրորդից չորրորդ եթերաշրջաններում կատարած Էդուարդ Սեյմուրի, «Հոգիներ» սերիալի իներորդ և տասներորդ եթերաշրջաններում կատարած Դմիտրի Լեվենդիսի և «Գեղեցկուհին և հրեշը» հեռուստասերիալի առաջին եթերաշրջանում կատարած բժիշկ Էվան Մարկսի դերերով։

## Կենսագրություն
Բրաունը իր ընտանիքի հետ մեծացել է Շրուսբերում, որը գտնվում է Շրոփշայերում։ Ունի երկու քույր՝ Խլոին և Փիբին։ Դեռ մանկուց նա ոգեշնչված է եղել դերասանական խաղով և  հանդես է եկել Շրուսբերի մյուզիք-խոլի բեմում։

## Անձնական կյանք
2005 - ից 2008 թվականներին ամուսնացած է եղել Պոլլի Ռոուզի հետ։ 2012 թվական - ից ամուսնացած է մոդել Աննաբել Խորսի հետ։ Նրանց դուստրը Լիլի Պրիմռոուզը ծնվել է 2013 թվականի մայիսի 13 - ին։

## Ֆիլմագրություն
### Ֆիլմեր

### Հեռուստատեսություն

Կատեգորիա:Անգլիացի դերասաններ
Կատեգորիա:Հեռուստատեսային դերասաններ
Կատեգորիա:Բրիտանացի հեռուստատեսային դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ կինոդերասաններ
Սալվատիեռայի ամրոց

**Սալվատիեռայի ամրոց** (), ամրոց Իսպանիայի Կալսադա դե Կալատրավա քաղաքում, Սյուդադ-Ռեալ նահանգի հարավային մասում։ Այն գտնվում է բլրակի վրա, հրաբխային ծագում ունեցող Ատալայա լեռան ստորոտին մոտ՝ Կալսադա դե Կալատրավա քաղաքից 5 կմ հեռավորության վրա։

## Պատմություն
Ալարկոսի ճակատամարտից հետո, որի ժամանակ Կալատրավայի միաբանությունը Ալոմհադեսի կողմից պարտության մատնվեց, Կաստիլիայի ցիրուցան եղած ասպետները ապաստան գտան Կիրվելոսի Կիստերիկյան վանքում, որտեղ էլ սկսեցին վերախմբավորվել և ընդլայնել իրենց շարքերը։ Որպես նոր պատվար՝ 1198 թվականին նրանք հիմնեցին Սալվատիեռայի ամրոցը, որտեղ էլ հետագա 14 տարիների ընթացքում իրենք իրենց կոչում էին Սալվատիեռայի ասպետներ, չնայած ամրոց ինքնին 1209 թվականից Ալմոհադ խալիֆայության տիրապետության տակ էր ընկել։

## Ծանոթագրություններ

## Արտաքին հղումներ
* Castillosnet.org - Castillo de Salvatierra 
* En la página del campo de Calatrava
* Con más datos sobre este castillo
* Más sobre este castillo, con animación 

Կատեգորիա:10-րդ դարում կառուցումն ավարտված շենքեր և կառույցներ
Կատեգորիա:Իսպանիայի ամրոցներ
ԱՄՆ բաց առաջնության տղամարդկանց մենախաղ 2016

225px|մինի|աջից|ԱՄՆ բաց առաջնության 2016 թվականի տղամարդկանց մենախաղի մրցաշարի հաղթող Ստանիսլաս Վավրինկան
225px|մինի|աջից|ԱՄՆ բաց առաջնության 2016 թվականի տղամարդկանց մենախաղի մրցաշարի եզրափակիչի մասնակից Նովակ Ջոկովիչը
**ԱՄՆ բաց առաջնության տղամարդկանց մենախաղ 2016**, Մեծ Սաղավարտի տղամարդկանց մրցաշարերի շարքի տարվա վերջին մրցաշար։ Անց է կացվել 2016 թվականի օգոստոսի 29-ից մինչև սեպտեմբերի 11-ը Նյու Յորքում, ԱՄՆ, հարդային ծածկույթի վրա։

Նովակ Ջոկովիչը հանդիսանում էր մրցաշարի գործող չեմպիոն և փորձում էր պաշտպանել տիտղոսը, սակայն եզրափակիչում պարտություն է կրել Ստանիսլաս Վավրինկայից՝ երկրորդ անգամ նրան պարտվելով Մեծ Սաղավարտի մրցաշարի եզրափակիչում։

1999 թվականից ի վեր առաջին ԱՄՆ բաց առաջնությունը, որին չի մասնակցում մրցաշարի հնգակի հաղթող Ռոջեր Ֆեդերերը՝ վնասվածքի պատճառով։ Բացի այդ, լավագույն 16 դասակարգված թենիսիտների շրջանում չկա ոչ մի ամերիկացի թենիսիստ, ինչը առաջին անգամ է ԱՄՆ բաց առաջնության պատմության մեջ։

## Դասակարգում

## Հիմնական ցանց
* Հապավումներ
** Q - Որակավորված
** WC - Wild card, Ջոկեր
** LL - Երջանիկ անհաջողակ
** PR - Պաշտպանված վարկանիշ


### Վերին ցանց
#### Բաժին 1

#### Բաժին 2

#### Բաժին 3

#### Բաժին 4

### Ստորին ցանց
#### Բաժին 5

#### Բաժին 6

#### Բաժին 7

#### Բաժին 8





### Վերին ցանց

### Բաժին 1

### Բաժին 2

### Բաժին 3

### Բաժին 4

### Ստորին ցանց
### Բաժին 5

### Բաժին 6

### Բաժին 7

### Բաժին 8




### Վերին ցանց

### Ստորին ցանց





### Վերին ցանց

### Ստորին ցանց



### Քառորդ եզրափակիչ

### Կիսաեզրափակիչ

### Եզրափակիչ

## Աղբյուրներ
* ԱՄՆ բաց առաջնության պաշտոնական կայք
* ԱՄՆ բաց առաջնության տղամարդկանց մենախաղի հիմնական ցանց 
* ԱՄՆ բաց առաջնության հաղթողներ և եզրափակիչի մասնակիցներ 

Կատեգորիա:ԱՄՆ-ի թենիսի բաց առաջնություն
Կատեգորիա:Մեծ սաղավարտի (թենիս) մրցաշարեր
Կատեգորիա:Թենիսի մրցաշարեր
13-րդ դար

**13-րդ դար** 1201-ից 1300 թվականն ընկած մեկ հարյուրամյակ՝ Հուլյան օրացույցով և 2-րդ հազարամյակի երրորդ դարը։ Համաշխարհային պատմության մեջ հանդիսանում է միջնադարի երեք շրջափուլերից մեկի՝ զարգացած միջնադարի ընթացք։

## Դեպքեր
## Ծնունդներ
## Մահեր
Կորդովայի հռոմեական պատեր

**Կորդովայի հռոմեական պատերը** (), որոնք երբևէ շրջապատել են Կորդովան, (Իսպանիա), կառուցվել էին մ.թ.ա 206 թվականին հռոմեացիների կողմից քաղաքը գրավելուց հետո՝ դարձնելով Հռոմեական Հանրապետության մաս։ Պատերն այժմ մասն են կազմում Կորդովայի պատմական կենտրոնի, և ներառված են ՅՈՒՆԵՍԿՕ-ի համաշխարհային ժառանգության ցուցակում։

## Նկարագրություն
Կորդովայի հռոմեական պատերը կառուցված են որպես ամրություններ հռոմեացիների կողմից Կորդովան գրավելուց հետո, և դրանք տարածվեցին մինչև 2650 մետր՝ ամբողջապես շրջապատելով քաղաքը։ Դրանք կազմված էին հմտորեն կտրված քարերից. արտաքին պատի բարձրությունը հասնում էր 3 մետրի (9,8 ոտնաչափ), իսկ ներքին պատինը` 1.2 մետրի (3,11 ոտնաչափ) առաջացնելով նրանց միջև 6 մետր (20 ոտնաչափ) լայն գետաքարով լցված ճեղք։ Պատերի երկայնքով կային որոշ կիսաշրջանաձև աշտարակներ։
thumb|right|Կորդովայի հռոմեական պատերի քարտեզը:
Երբ քաղաքը ստացավ Օկտավիանոս Օգոստոսի ենթակայության տակ Պատրիսիա գաղութի կարգավիճակ, հարավային պատը քանդվեց, որպեսզի ընդլայնվեն քաղաքի սահմանները դեպի գետ։ Calle San Fernandoյի և Calle Cairuán-ի (վերականգնված 1950-ականներին) կողքի պատերը ևս հիմք ունեն այս  ժամանաշրջանից։ Հռոմեական պատի հատված կարելի է տեսնել հռոմեական տաճարին կից փողոցից։

Հռոմեական դարպասները ներառում էր Porta Principalis Sinistra-ն (ավելի ուշ Puerta de Gallegos) արևմտյան կողմից, ոչ շատ հեռու հռոմեական դամբարանից։ Puerta de Sevilla-ին կից կամարները արևելքից հռոմեական ջրուղու մաս են կազմում։

## Ծանոթագրություններ

Կատեգորիա:Իսպանիայի ամրոցներ
Սուրբ Նիկիտայի եկեղեցի (Զդիտովո)

**Սուրբ Նիկիտայի եկեղեցի** (), ճարտարապետական փայտե հուշարձան Բելառուսի Հանրապետության Ժաբինկովսկու շրջանի Զդիտովո գյուղում։ Կառուցվել է 1502 թվականին Մուխավեց գետի ափին, որից հետո բազմիցս։ Ընդգրկված է Բելառուսի պատմամշակութային արժեքների ցանկում։

## Պատմություն

Կառուցվել է արևմտապոլեսական ճարտարապետության ավանդույթներով` պոլեսական ճարտարապետական դպրոցի երկու տեսակներից մեկով։ Հավակնում է ընդգրկվել ՅՈՒՆԵՍԿՕ-ի համաշխարհային ժառանգության ցանկում։

## Ճարտարապետություն

Լայնությունը կազմում է 9.4 մ, երկարությունը՝ 15.65 մ, բարձրությունը՝ 6 մ։ Բաղկացած է երեք ուղղանկյունաձև ծավալներից՝ հիմնական, թմբուկ և աբիսդա։ Տանիքը կավարածածկ է։ Ապսիդի կողմերով կառուցվել են նեղ ցածր ավանդատներ։ 19-րդ դարում մուտքի մոտ կառուցվել է հիմնակմախքային նախամուտք։ Բեմը ծածկված է փայտե տախտակներով։ Պատուհանները բարձր են և ուղղանկյուն։

Եկեղեցուց ոչ հեռու գտնվում է երկհարկանի փայտե հիմնակխամքային զանգակատուն։ Համալիրը բնութագրվում է որպես մոնումենտալ, ճարտարապետագեղարվեստական արտահայտություն։

Եկեղեցում պահվում է 16-րդ դարի կեսին նկարված Տիրամայր Օդիգատրիայի սրբապատկերը։ Եկեղեցու հովիվը ավագ երեց Ստեֆան Իվանովիչ Գապանյուկն է։

## Տես նաև
* Բելառուսում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Ծանոթագրություններ

## Գրականություն
* Здзітаўская Мікітаўская царква // Архітэктура Беларусі. Энцыклапедычны даведнік. — Мн., Беларуская Энцыклапедыя імя П. Броўкі, 1993. — 620 с. — ISBN 5-85700-078-5.

Կատեգորիա:Բելառուսի եկեղեցիներ
Կալատրավա լա Վիեխա

ձախից|մինի|Ամրոցի տեսքը
**Կալատրավա լա Վիեխա** (իսպ. Calatrava la Vieja), միջնադարյան կառույց է Իսպանիայում։ Այժմ համարվում է Հնագիտական Պարկի մաս, գտնվում է Կաստիլիա-Լա Մանչայի ինքնավար համայնքի կազմում։ Կալատրավան Ուշ միջնադարում Գուադիանա գետի հովտի միակ նշանավոր քաղաքն էր։

Անունը ծագում է (Արաբ.: قلعة رباح‎, տրանսլիտ. Qalʿat Rabāḥ, ‎) մի արաբ ազնվականի անունից,ով իշխել է այդտեղ 8-րդ դարում,թեև որպես ամրոց այն հիշատակվում է ավելի վաղ, դեռ Իբերիական ժամանակներից։

## Պատմություն
Տեղամասի մասին հիշատակությունները վերաբերում են 785 թվականին։ 853 թվականին,երբ այն հակամարտության պատճառ էր Տոլեդոյի մուսուլմանների և Կորդովայի ամիրայության միջև, գրեթե հիմնովին ավերվել է, սակայն հետագայում վերակառուցվել է։ Ամրոցը վերակառուցել է Ալ-Հաքմանը, Մուհամմադ Առաջինի եղբայրը:Այն դարձել է տարաածաշրջանի կենտրոն։ Կորդովայի Խալիֆայության անկման ողջ շրջանում ամորցը ձեռք բերելու համար մրցակցության մեջ էին Թաիֆայի թագավորությունները՝ Սևիլիայի,Կորդովայի և Տոլեդոյի իշխանությունները:1147 թվականին Կալատրավան գրավվեց Ալֆոնսո 7-րդի կողմից՝դառնալով Ռեկոնկիստայի այդ փուլի ամենահեռավոր քրիստոնեական կենտրոնը:Ամրոցը գտնվում էր Տաճարականների միաբանության  պաշտպանության ներքո, սակայն  այն անհուսալի էր, ուստի Սանչո 3-րդ Կաստիլը առաջարկ արեց, որ ամրոցը կնվիրի նրան, ով կկարողանա այն պաշտպանել Մավրերից:Դիեգո Վելասքեզ անունով մի միաբան,ով մինչ կուսակրոն դառնալը ռազմիկ էր եղել՝ոգևորվելով ընդունեց առաջարկը։ Սանչոն նրան տվեց արտոնություն, և, կազմակերպելով բանակ՝ Տոլեդոյի արքեպիսկոպոս Խուան Երկրորդի աջակցությամբ կարողացավ 1158 թվականին հաջողությամբ ամրոցը պաշտպանել Մավրերի հարձակումներից։

15-րդ դարում,երբ Կալատրավայի իշխանը իր բնակավայրը տեղափոխեց Կարիոն դե Կալատրավա։

## Պատկերասրահ

Պատկեր:Embalse del Vicario y Calatrava la Vieja.jpg|
Պատկեր:Calatrava Vieja coracha.jpg|
Պատկեր:Calatrava la Vieja puerta alcázar.JPG|
Պատկեր:Calatrava la Vieja y Emblase del Vicario.jpg|
Պատկեր:06052011237 mini.jpg|
File:Calatrava Vieja coracha.jpg|


## Ծանոթագրություններ

* (Իսպաներեն) Galería Fotográfica en www.ciudad-real.es 
* (Իսպաներեն) Parque Arqueológico Alarcos-Calatrava (Red de Parques Arqueológicos de Castilla-La Mancha) 
* (Իսպաներեն) Calatrava La Vieja en www.nrtarqueologos.com 
* (Իսպաներեն) Descripción detallada y extensa galería fotográfica en www.castillosnet.org 
* Eduardo Manzano Moreno, *La frontera de al-Andalus en época de los Omeyas* Madrid: CSIC, 1991, pág. 168.
* Abu Tammam ibn Rabah, El cálamo del poeta, ed. de Teresa Gárulo, Madrid: Hiperión, 2008.
* Abundante información del castillo y geocaching en el yacimiento de Calatrava la Vieja

Կատեգորիա:Իսպանիայի ամրոցներ
Սենտյա

**Սենտյա** ( կամ սենչա) կանաչ թեյի տեսակ է, որը արտադրվում է Ճապոնիայում։ Անունը գալիս է «թեյի թուրմ» ( հայ. *սենձիտյա*), արտահայտությունից։

Սենտյան համարվում է Ճապոնիայում ամենահայտնի թեյերից մեկը (երկրում արտադրվող կանաչ թեյի ¾ մասը)։ Թեյի արտադրման կենտրոններն են՝ Սիձուոկա, Միե, Նառա, Կիոտո, Սագա, Ֆուկուոկա, Միյաձակի, Աիտի։ Հատկապես գնահատվում այս թեյի սինտյա տեսակը (, առաջին սեզոնին՝ ապրիլին հավաքած թեյ), որը պարունակում է մեծ քանակությամբ օգտակար վիտամիններ, ինչպես նաև ունի փափուկ և յուրահատուկ համ։ Ավելի ուշ հավաքած թեյը ունի կոշտ համ, և շատ թույլ բուրմունք։

Թեյի տերևները հավաքելուց հետո տեղափոխում են գործարան, որտեղ անմիջապես մշակում են գոլորշիով, թթվեցումից խուսափելու համար, ապա փաթաթում են, և չորացնում։ Թրման համար խորհուրդ է տրվում 90&nbsp;°C, և 30-60 վրկ.:

## Սենտյա թեյի տեսակները
* Ժո Սենչա(上 煎茶)-գերազանց սենտյա
* Տոկու Ժո Սենչա (特 上 煎茶)-բարելավված Սենչա
* Հաչիժուհաչիյա սենտյա (八 十八 夜)
* Կաբևսե սենչա(か ぶ せ 茶)
* Ասամուշի(浅 蒸 し)-արագ պատրաստվող սենչա
* Չումուշի -30-90վրկ.-ում պատրաստվեղ սենչա
* ֆուկւմուշի(深 蒸 し)-պատրաստվում է 1-2 րոպե
* Շինչա(新 茶)

## Սենչա թեյի արարողություն
Սենչադո (սենչայի ուղի) - սենչա թեյի արարողությունն է։ Այն նման է Գյոկուրո թեյի արարողությանը։

## Տես նաև
* Թեյ
* Կանաչ թեյ
* Սպիտակ թեյ

## Ծանոթագրություններ

## Արտաքին հղումներ
* http://www.tea-terra.ru/tag/сентя/
* http://www.maiko.ne.jp/russian/sencha.htm 

Կատեգորիա:Կանաչ թեյ
Կատեգորիա:Ճապոնական թեյ
Կատեգորիա:Թեյ
Կասա Ֆուերտե դե լա Կրուսետա

**Կասա Ֆուերտե դե լա Կրուսետա** (), մասնավոր դղյակ և ափամերձ պաշտպանական բերդ Իսպանիայի Անդալուզիա համայնքի Ալմերիա մարզի Ալմերիա քաղաքում։

## Պատմություն
Կասա Ֆուերտե դե լա Կրուսետա ամրոցի շինարարությունն ավարտվել է 1773 թվականին՝ որպես հեծելազորային ապաստան։ Արևմուտքում ամենալավ պաշտպանական դիրք ունեցող այս ամրոցն Իսպանիայի Կառլ  III թագավորը 18-րդ դարում կառուցել է Ալմերիան և Կաբո դե Գատան պաշտպանելու համար։ 
Ի սկզբանե նախատեսված է եղել ամրոցում տեղավորել Տոռե Գարսիա և Պերդիգա տարածքները հսկող զինվորներին։

Թագավորը հավանություն է տվել ամրոցը կառուցել 1771 թվականին, 1773 թվականին շինարարությունն ավարտվել է։ 1778 թվականին բերդն ունեցել է 14 զինվորներից բաղկացած մշտական կայազոր։

1830 թվականին զորքը լքել է բերդը, սակայն 1857 թվականին այն անցել  է կարաբինոսների ենթակայության ներքո։ 1941 թվականին այստեղ  է գտնվել Իսպանիայի քաղաքացիական գվարդիայի կայազորը։
մինի
Ամրոցը վերականգնվել է 2005 թվականին  և հասանելի է Էլ Տոյո հատվածում։

## Գրականություն
* GIL ALBARRACÍN, A. Almería: las defensas exteriores. Barcelona 2006, p 61 y ss
* Almería conserva siete fortalezas que hacían frente a los ataques piratas, artículo aparecido en El Almería.es el 31 de agosto de 2008.
* Las defensas costeras de Andalucía - Arquitectura y defensa de la costa oriental andaluza: un itinerario cultural, Boletín del Instituto Andaluz de Patrimonio Histórico, nº 40-41, en el sitio Web de la Consejería de Cultura de la Junta de Andalucía

## Ծանոթագրություններ

Կատեգորիա:Անդալուսիայի ամրոցներ
Գանպաուդեր

**Գանպաուդեր **(անգլ. *<span lang="en">վառոդ </span>*，平水珠茶), կանաչ թեյի տեսակ։ Արտադրվում է Չինաստանի Չզեցզյան նահանգում։ Ստացել է իր անվանումը վառոդին նման լինելու պատճառով. արտադրության ժամանակ թեյի տերևները փաթաթում են և տալիս են գնդիկի տեսք։ Չինաստանում թեյը անվանում են Լյու Չժու կամ կանաչ մարգարիտ։

Այս թեյը ունի հագեցած և թեթև դառը համ։ Ունի մրգերի քաղցր բուրմունք։ Թրմի գույնը տատանվում է վառ դեղինից մինչև թափանցիկ։

Պատրաստման ձևերը տարբեր են։ Հիմնականում վերցնում են մեկ գդալ թեյ և խառնում են 150 մլ., 70-80&nbsp;°C եռացրած ջրի հետ, թրմելով 2-3 րոպե։

## Տես նաև
* Թեյ
* Կանաչ թեյ
* Սպիտակ թեյ
* Գյոկուրո

## Գրականություն
* 

## Արտաքին հղումներ
* http://chaepedia.com/elitnie_sorta_chaia/123-chay-poroh-chzhu-cha-ili-ganpauder-i-ego-poleznye-svoystva.html
* http://www.t-tet.ru/products/tea/zeleniy-chay/ganpauder-poroh.html 

Կատեգորիա:Կանաչ թեյ
Լաս Էսկոբետասի ամրոց

ձախից|մինի|Լաս Էսկոնետասի ամրոց
**Լաս Էսկոբետասի ամրոց** (), ամրոց Իսպանիայի Անդալուզիայի ինքնավար համայնքի Ալմերիա մարզի Գարուխա գյուղում։

Ձկնորսական Գարուխա գյուղը շարունակ տուժում էր Բերեբերական ծովահենների կողմից, մինչև 1766 թվականը, երբ կառուցվեցին պաշտպանական կառույցներ։ 1769 թվականին ավարտվեց ամրոցի կառուցումը։ Ամրոցը կառուցվել է ճարտարապետ Ֆրանցիսկո Ռուիզ Գարիդոյի նախագծով։ Կառուցումից հետո ամրոցն սկսեց ծաղկել։

Ամրոցն ընդգրկվել է Իսպանիայի մշակութային ժառանգությունների ցանկում ():

## Ծանոթագրություններ

* Ministerio de Educación, Cultura y Deporte. «Consulta a la base de datos de bienes inmuebles».
* Instituto Andaluz del Patrimonio Histórico.
* Este artículo es una obra derivada de la disposición relativa al proceso de declaración o incoación de un Bien de Interés Cultural, que está libre de restricciones conocidas en virtud del derecho de autor de conformidad con lo dispuesto en el artículo 13 de la Ley de Propiedad Intelectual española.

Կատեգորիա:Իսպանիայի ամրոցներ
Տորիխայի ամրոց

**Տորիխայի ամրոց** (իսպ.*Castillo de Torija*) ամրոց է Տորիխայում,Գուադալախարայի շրջան,Իսպանիա։ 1931 թվականին գրանցվել է Bien de Interés Cultural-ի հուշարձանների ցանկում։
ձախից|մինի

## Պատմություն

Կառուցվել է Տաճարականների միաբանության կողմից 11-րդ դարում՝դառնալով կարևոր նշանակության ամրոց միջնադարյան պատերազմների ժամանակ։ 1445 թվականին այն գրավվել է նավառացի կապիտան Խուան դե Պուելեսի կողմից,իսկ հետագայում պատկանել է Կարդինալ Պեդրո Գոնսալես դե Մենդոզային (1428–1495): 19-րդ դարում այն օկուպացվել է ֆրանսիացի գեներալ Հյուգոյի՝Վիկտոր Հյուգոյի հոր կողմից, մինչև այն կգրավվեր և կոչնչացվել Էլ Էմպանսինադոյի կողմից։ Ամրոցի վերականգնումը ավարտվել է 1962 թվականին։

## Կառույց
Ամրոցը ճարտարապետական հրաշալի նմուշ է և ռազմական կարևոր կառույց։ Այն բաղկացած է երեք մեծ աշտարակներից,իսկ   գլխավոր աշտարակն ունի գլանի տեսք։

## Ծանոթագրություններ

*# Database of protected buildings (movable and non-movable) of the Ministry of Culture of Spain (Իսպաներեն).
*# "Centro de Interpretación Turística de la Provincia de Guadalajara (Castillo de Torija)"  (in Spanish). Diputación de Guadalajara. Retrieved 26 September 2014.
*# "Centro de Interpretación Turística de la Provincia de Guadalajara (Castillo de Torija)"  (in Spanish). Diputación de Guadalajara. Retrieved 26 September 2014.
*# "Historia" (in Spanish). Ayuntamiento de Torija. Retrieved 26 September 2014.

Կատեգորիա:Իսպանիայի ամրոցներ
Մասենասի աշտարակ

**Մասենասի աշտարակ** (), ռազմական աշտարակ  Իսպանիայի Անդալուզիայի ինքնավար համայնքի Ալմերիա քաղաքի  Մասենասի լողափում։

Գտնվում  է լավ վիճակում։ Մուտքն ազատ է։

Ընդգրկված է Իսպանիայի մշակութային ժառանգությունների ցանկում ():
ձախից|մինի
## Պատմություն
Հիմնադրվել է 18-րդ դարի երկրորդ կեսին։

## Ծանոթագրություններ

* Ministerio de Educación, Cultura y Deporte (ed.). «Consulta a la base de datos de bienes inmuebles».
* Ley 16/1985 de 25 de junio (BOE número 155 de 29 de junio de 1985)
* Varios autores. “Castillos de España (volumen I)”, Editorial Everest, S.A., León, 1997, Pág. 64

Կատեգորիա:Իսպանիայի ամրոցներ
Լեոպոլդ Կրոնեկեր

**Լեոպոլդ Կրոնեկեր** (, ), գերմանացի մաթեմատիկոս, ով աշխատել է թվերի տեսության, հանրահաշվի ու տրամաբանության ոլորտներում։ Պետերբուրգի գիտությունների ակադեմիայի օտարազգի անդամ-թղթակից (1872), Բեռլինի ԳԱ անդամ (1861), Բեռլինի համալսարանի պրոֆեսոր։ Նա քննադատել է Գեորգ Կանտորի բազմությունների տեսությունը։ Հայտնի է իր "Die ganzen Zahlen hat der liebe Gott gemacht, alles andere ist Menschenwerk" ("Աստված ստեղծել է միայն ամբողջ թվերը, մնացածը մարդու ձեռքի գործն է") արտահայտությամբ։ Կրոնեկերը Էռնստ Էդուարդ Կումմերի ուսանողն ու մտերիմ ընկերն էր, հայտնի ֆիզիոլոգ Հուգո Կրոնեկերի (1830-1914) եղբայրը։ Նա շարունակել է Կումմերի աշխատությունները քառակուսային ձևերի ու խմբերի տեսությունների մասին։ Ծնվել է հրեաների ընտանիքում, բայց մահից մեկ տարի առաջ ընդունել է քրիստոնեություն:

## Կենսագրություն
Լեոպոլդ Կրոնեկերը ծնվել է 1823 թվականին դեկտեմբերի 7-ին Պրուսիայի Լիգնից քաղաքում (այժմ` Լեգնիցա, Լեհաստան) ապահովված հրեաների ընտանիքում։ Ծնողները` Իսիդորն ու Յոհաննան, իրենց երեխաների կրթությունը վերցրել էին իրենց վրա և կրթում էին տանը։ Լեոպոլդի կրտսեր եղբայրը` Հուգո Կրոնեկերը նույնպես գիտական ուղով գնաց։ Այժմ նա հայտնի է ֆիզիոլոգիայի ոլորտում իր անգնահատելի ավանդի համար։ Ավելի ուշ Լեոպոլդը ընդունվում է Լիգնիցի գիմնազիա, որտեղ հետաքրքրվում էր միաժամանակ գիտություններով, պատմությամբ ու փիլիսոփայությամբ։ Դրան զուգահեռ նա հաճախում էր գիմնաստիկայի ու լողի խմբակների։ Գիմնազիայում նրա ուսուցիչներից էր Էռնստ Կումմերը, ով նկատեց ու խրախուսեց տղայի հետաքրքրությունը մաթեմատիկայի նկատմամբ::

## Գիտական գործունեություն
Մաթեմատիկայի «հանրահաշվացման» կողմնակից էր, և հատկապես կողմ էր, որ դա արվի ամբողջ թվերի միջոցով, քանի որ նրա կարծիքով դա ամենաիրական բազմությունն է։ Այդ հայացքները պաշտպանելով նա համառ քննարկումների մեջ էր Վեյերշտրասի տեսական-ֆունցիոնալ ու Կանտորի տեսական-բազմությունների դպրոցների մասին։

## Պատվավոր կոչումներ
Կրոնեկերը մի շարք ակադեմիաների անդամ է՝
* Գիտությունների Պրուսական ակադեմիա (1861)
* French Academy of Sciences (1868)
* Թագավորական հասարակություն (1884)

25624 Կրոնեկեր աստերոիդն անվանակոչվել է նրա անունով։

## Հրապարակումներ
* 
* 

## Ծանոթագրություններ

Կատեգորիա:Հումբոլդտի համալսարանի շրջանավարտներ
Կատեգորիա:Մաթեմատիկոսներ այբբենական կարգով
Կատեգորիա:Լոնդոնի թագավորական միության արտասահմանյան անդամներ
Կատեգորիա:Սանկտ Պետերբուրգի գիտությունների ակադեմիայի թղթակից անդամներ
Կատեգորիա:Պրուսիայի գիտությունների ակադեմիայի անդամներ
Կատեգորիա:Գերմանիայի հրեաներ
Կատեգորիա:Բոննի համալսարանի շրջանավարտներ
Կատեգորիա:Գերմանացի մաթեմատիկոսներ
Կատեգորիա:Փիլիսոփայական գիտությունների դոկտորներ
Կատեգորիա:Թվերի տեսության մասնագետներ
Կատեգորիա:19-րդ դարի գերմանացի մաթեմատիկոսներ
Կատեգորիա:Ռուսաստանի ԳԱ թղթակից անդամներ
Կատեգորիա:Բավարիայի գիտությունների ակադեմիայի անդամներ
Կատեգորիա:Ֆրանսիայի Գիտությունների ակադեմիայի թղթակից անդամներ
Կատեգորիա:Ազգային ակադեմիաների անդամներ
Կատեգորիա:Մաթեմատիկական անալիզի մասնագետներ
Կատեգորիա:Հրեա գիտնականներ
Մեղրամիս

[մինի|[Դանթե Գաբրիել Ռոսսետտի «Ռենե արքայի մեղրամիսը»]]

**Մեղրամիս**, ամուսնությունից հետո առաջին ամիսը։ 19-րդ դարից Ռուսաստանում ազնվակիրթ հասարակության մեջ ավանդույթ դարձավ հարսանիքից հետո ճանապարհորդության գնալը, որի ժամանակ նորապսակները նշում էին իրենց նշանադրությունը։ Փոխաբերական իմաստով որևէ համատեղ ձեռնարկության, գործի սկզբնական շրջանը, երբ ոչինչ հոգս չի առաջացնում։

## Ստուգաբանություն
«Մեղրամիս»  բառը կապված է հարսանիքի ժամանակ պատրաստվող թույլ ալկոհոլային մեղրահյութի ծիսակատարության հետ, որը երիտասարդները խմում էին հարսանեկան խնջույքի ժամանակ և հարսանիքից հետո 30 օրերի ընթացքում։ Ուրիշ այլ ավելի թունդ խմիչքներ խմելն արգելվում էր։ Մեղրը երիտասարդներին տրվում էր հարսանիքի օրը, դա 5-10կգ-անոց փոքրիկ տակառիկ էր, որը պետք է դատարկեին մեկ ամսվա ընթացքում։  Ըստ հին տեխնոլոգիաների մեղրահյութը պատրաստվում էր ոչ բարձր ջերմաստիճանի պայմաններում։ Ստացված խմիչքը առույգություն, ուրախություն և հաշտություն էր տալիս ։

## Թևավոր արտահայտություններ
* *Անժամանակ եկած հյուրը [[Թաթարներ|թաթարից]] վատն է, իսկ մեղրամսին եկած հյուրը սատանայից էլ վատն է:* (Ա. Չեխով «Դրամա որսորդության ժամանակ»)
* *Եթե ամուսնության առաջին ամիսը մեղրամիս է, ապա երկրորդ ամիսը [[օշինդր]]ի ամիս է:* (Պարսկական ասացվածք)
Ֆրանսիացի գրող և փիլիսոփա Վոլտերի «Զադիգ կամ ճակատագիր» վեպում ասվում է. «Զադիգը զգաց, որ ամուսնության առաջին ամիսը, ինչպես այն գրված է Զենդի գրքում, մեղրամիս է հանդիսանում, իսկ երկրորդը` օշինդրի ամիս»։ Հեղինակը ի նկատի ունի այն հիասթափությունն ու ցավը, որին բախվում են նորապսակները համատեղ կյանքի առաջին օրերից հետո։

## Ծանոթագրություններ

## Գրականություն
# 
# 
# 

Կատեգորիա:Ընտանիք
Կատեգորիա:Հարսանիք
Կատեգորիա:Սովորություններ
Ալ-Շուբաք

**Ալ-Շուբաք** կամ պարզապես **Շուբաք** (), քաղաք Հորդանանի թագավորության հյուսիսարևելյան հատվածում՝ Մաանի մարզում։

Ըստ 2004 թվականի մարդահամարի՝ արաբական այս քաղաքի բնակչությունը կազմում է 12,500 մարդ, հիմնականում՝ արաբներ։

Համարվում է Հորդանանի տարածքում գտնվող ամենաբարձրադիր բնակավայրերից մեկը։ Ալ-Շուբաթը հայտնի է իր խնձորի և այլ մրքերի ագրո-տնտեսություններով։ Քաղաքում մինչ օրս պահպանվել է խաչակիրների կողմից կառուցված Մոնրեալ ամրոցը։

## Աշխարհագրություն
Ալ-Շուբաթը հյուսիսում սահմանակցում է Ալ-Տաֆիլայի, իսկ արևմուտքում՝ Ակաբայի մարզերին։ Վարչականորեն գտնվում է Մաանի մարզում։

Շնորհիվ իր բարձրադիր աշխարհագրական դիրքի (Ալ-Շուբաթը գտնվում է ծովի մակարդակից 1,330 մետր բարձրության վրա)` քաղաքին բնորոշ են ցուրտ ձմեռները։ Տարվա ամենացուրտ եղանակի հունվարն է։

Չնայած այս հանգամանքի, Ալ-Շուբաթը ունի նաև բավականին չոր կլիմա և դա պայմանավորված է նրանով, որ Հորդանանը գտնվում է Արաբական թերակղզում։

Տարեկան միջին տեղումների քանակը կազմում է 150-350 մմ։

## Պատմություն
[thumb|left|[Խաչակրաց արշավանքների շրջանում կառուցված Մոնրեալ ամրոցը]]
Քաղաքի առաջին բնակիչները եղել են եդոմայեցիները։ Շուբաթը լիարժեք նահիյայի կարգավիճակ է ստացել 1894 թվականին՝ Օսմանյան կայսրության կազմում և միավորվել է Քերեբի վարչական միավորի մեջ։

Ալ-Շուբաքը առավել հայտնի դարձավ այն ժամանակ, երբ խաչակիրները այստեղ կառուցեցին Մոնրեալ անառիկ ամրոցը։ Պետրայի և Ակաբայի հետ միասին Շուբաթը կազմում է հորդանանյան եռանկյունին, որը գտնվում է Սիրիայի, Սաուդյան Արաբիայի և Եգիպտոսի խաչմերուկում։

Քաղաքի բարձրադիր աշխարհագրական դիրքը վերջինիս տալիս է կաևոր ռազմավարական նշանակություն։ Շուբաթը հասել է իր կարևորության գագաթնակետին այն ժամանակ, երբ Բալդուինը գրավեց Հորդանանը և բլրի գագաթին կառուցեց Մոնրեալի ամրոցը։ Ալ-Շուբաթը ազատագրվել է խաչակիրներից Այուբյանների ներկայացուցիչ Սալահ ալ-Դինի կողմից՝ 1187 թվականին։

## Բնակչություն
Ըստ 2004 թվականի մարդահամարի տվյալների՝ քաղաքի բնակչությունը կազմում է 12,590 մարդ, որոնցից 5,666-ը տղամարդիկ են (45 %), իսկ 6924-ը՝ կանայք (55 %)։

Ալ-Շուբաթում ընդհանուր առմամբ գոյություն ունի միջինում 5 անձից բաղկացած 1,663 տնային տնտեսություններ։ Գրեթե ամբողջ բնակչությունը զբաղեցնում են իսլամադավան արաբները։

## Տես նաև
* Մաանի մարզ

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Հորդանանի քաղաքներ
Սուրբ Աստվածածնի ծննդյան տաճար (Բաթում)

**Սուրբ Աստվածածնի ծննդյան տաճար ** (), Բաթումում Վրաց ուղղափառ եկեղեցու Բաթումի և Լազերի թեմի գործող տաճար։ Կառուցվել է 1903 թվականին, Զուբալաշվիլի եղբայրների կողմից՝ որպես կաթոլիկ տաճար։

## Պատմություն
Տաճարը կառուցվել է 1893-1903 թվականներին Ստեփան Զուբալաշվիլու կողմից՝ որպես հիշատակ իր մոտ՝ Ելիզավետի, որը նրան խնդրել էր կաթոլիկ տաճար կառուցել։ Ստեփանը տաճարի կառուցման համար Իտալիայից հրավիրել է արվեստագետներ և ճարտարապետներ։ Շինարարությունը արժեցել է 250 հազար ռուբլի։

Խորհրդային իշխանության տարիներին տաճարը ոչնչացման սպառնալիքի տակ է եղել։ Նրա պաշտպանության համար ելույթներ է ունեցել գրող Կոնստանտին Գամսախուրդիան։ Ռեժիսոր Թենգիզ Աբուլաձեն այս պատմության մոտիվներիով նկարահանել է «Ապաշխարություն» ֆիլմը։ Արդյունքում շենքը պահպանվել է, և տարբեր տարիների այն օգտագործվել է տարբեր նպատակներով․ այստեղ եղել է բարձր լարման լաբորատորիան, արխիվը և այլ հաստատություններ։

1970 թվականին տաճարը վերանորոգվել է, իսկ 1980 թվականին՝ հանձնվել Վրաց ուղղափառ եկեղեցուն։ 1989 թվականի մայիսի 16-ին Վրաստանի պատրիարք Իլյա II-ը օծել է տաճարը։

Մշակույթի և հուշարձանների պահպանության նախարարի 2011 թվականի փետրվարի 21-ի № 3/31 հրամանով տաճարն ընդգրկվել է Բաթումի պատմության և մշակութային հուշարձանների համաշխարհային ժառանգության ցանկում։

Ներկայումս տաճարը Վրաց ուղղափառ եկեղեցու Բաթումի և Լազերի թեմի գործող մայր տաճարն է։

## Ճարտարապետություն
Տաճարը կառուցվել է սպիտակ քարից՝ նեոգոթական ոճով։ Ինտերիերը զարդարված է կարմիր քարերով և նեոգոթական ոճին բնորոշ ոսկե-կապույտ զարդանկարներով։

Տաճարի մուտքի աջ և ձախ մասերով տեղադրված են Սուրբ Նունե և Անդրեաս առաքյալի քանդակները։

## Վանահայրեր
* 1989-1992՝ Կոնստանտին Մելիքիձե
* 1992-1993՝ Քրիստափոր Ծամալաիձե
* 1993-1996՝ Իով Աքիաշվիլի
* 1996 — ներկա Դմիտրի Շիոլաշվիլի։

## Պատկերասրահ

Cathedral of the Blessed Virgin Mary in Batumi.jpg|Եկեղեցու արտաքին տեսք
Georgian Orthodox (former Catholic) Cathedral of the Mother of God Bebop Drone 2015-08-26T175306+0000 8A3973.jpg|Եկեղեցու ընդհանուր տեսք


## Ծանոթագրություններ

Կատեգորիա:Բաթումի եկեղեցիներ
Կատեգորիա:Նեոգոթիկա
Կատեգորիա:Տաճարներ այբբենական կարգով
Սան Անդրես ամրոց

**Սան Անդրես ամրոց** ( կամ Torre de San Andrés ), ամրոց Սան Անդրես գյուղում, Սանտա Կրուզ դե Տեներիֆե, Կանարյան կղզիներ, Իսպանիա։ Ամրոցը ծառայել է կղզին ծովահենների հարձակումներից պաշտպանվելու համար։

## Պատմություն
16-րդ դարում Իսպանիայի թագավոր Ֆիլիպ 2-րդը իտալացի ռազմական ինժեներ Լեոնարդու Տորիանիին ուղարկում է ամրացնելու Սանտա Կրուզ դե Տեներիֆեի ափերը, որոնցից առավել կարևոր էր Սալազարի հովտի պաշտպանությունը, այն այժմյան Սան Անդրես քաղաքն է։

Որոշ հնագետներ համաձայն են այն կարծիքին, թե ամրոցը կառուցվել է 1706 թվականին, չնայած կան հիշատակություններ, ըստ որոնց՝ այն կառուցվել է 1697 թվականին։ 17-րդ դարում լուրջ անհրաժեշտություն առաջացավ կղզին ծովահենների հարձակումներից պաշտպանելու։

1797 թվականին՝ Սանտա Կրուզ դե Տեներիֆեի ճակատամարտի ժամանակ ամրոցը շատ լուրջ դեր խաղաց, սակայն կրակրոցներից ամրոցը բավական վնասվեց։

Ամրոցը կառուցվել է Սերսադո դե Անրդես կիրճի առջև, ինչի պատճառով հորդառատ անձրևների ժամանակ, երբ կիրճը բարձրացել է և ողողել ամրոցը, դրա մի մասը փլվել է, սակայն մյուս մասերը դեռ կանգուն են։

1967 թվականի նոյեմբերի 28-ին այն գրանցվել է Իսպանիայի Պատմական Ժառանգության հուշարձանների ցանկում( Spanish Historical Heritage), 1949 թվականի ապրիլի 22-ին՝ "Patrimonio Histórico Español"-ի հուշարձանների ցանկում, իսկ 1999 թվականին հռչակվել է Կանարյան կղզիների Պատմական Ժառանգության հուշարձան։

2012 թվականի հուլիսի 24-ին ամրոցի կողքին բացվեց հուշաքար՝ ի հիշատակ Դե լա Գեստայի 215-ամյակի։

Ծրագիր կա՝ հետագայում վերականգնել ամրոցի տարածքը և այն դարձնել հրապարակ։

## Պատկերասրահ

File:Torre de San Andrés del Congosto.JPG|
File:Castillo de San Andrén 1895-1900.jpg|
File:Castillo de san andres zona.JPG|
File:Festungsturm in San Andrés.JPG|


## Ծանոթագրություններ

## Արտաքին հղումներ
# History of Castillo de San Andrés, Government of Canary Islands
# Puertos pondrá carteles donde estaban las fortificaciones
# Torre de San Andrés (Santa Cruz de Tenerife). Castillos.net. 
# El Cabildo apuesta por ampliar el cauce del barranco de San Andrés Diario de Avisos, 16/09/2011.
# El castillo de San Andrés. El antiguo centinela. 
# San Andrés rinde honores a su Castillo La Opinión de Tenerife, 25/07/2012.
# Decreto por el cual se declara el entorno del Castillo de San Andrés como Bien de Interés Cultural. Gobierno de Canarias.
# Torre de San Andrés (Santa Cruz de Tenerife) . Castillos.net.
# Decreto por el cual se declara el entorno del Castillo de San Andrés como Bien de Interés Cultural. Gobierno de Canarias.

Կատեգորիա:Իսպանիայի ամրոցներ
Կրիստինա Պիմենովա

**Կրիստինա Ռուսլանովնա Պիմենովա** (, ), ռուս մոդել։

## Կենսագրություն
Կրիստինա Պիմենովնան ծնվել է 2005 թվականի դեկտեմբերի 27-ին, Մոսկվայում։ Մինչև մեկ տարեկանը ապրել է Ֆրանսիայում, ապա ծնողների հետ տեղափոխվել է Մոսկվա։ Իր մոդելային կարիերան սկսել է 2009 թվականի նոյեմբերից։ Կրիստինայի հայրը՝ Ռուսլան Պիմենովը ֆուտբոլիստ է, խաղացել է Դինամո, Լոկոմոտիվ և այլ ակումբներում, ինչպես նաև խաղացել է Ռուսաստանի ֆուտբոլի ազգային հավաքականում։ Մայրը՝ Գլիկերիա Պիմենովան տնային տնտեսուհի է։ Նրա ավագ քույր Նատալիան սովորում է Մեծ Բրիտանիայում։

Կրիստինան համարվում է Ռուսաստանի ամենահայտնի և ամենապահանջված երեխա մոդելներից մեկը։ Մոդելային կարիերան սկսել է այն բանից հետո, երբ նրա մայրը նրա հետ անցկացրել էր ֆոտոսեսիա և նկարները ուղարկել «President Kids» մոդելային ընկերություն:Նա համագործակցում է այնպիսի հայտնի ապրանքանիշների հետ, ինչպիսիք են՝ Prada, Burberry, Silvian Heach, Armani: Նկարահանվել է ավելի քան 20 գովազդային հոլովակնեում։ Բացի ռուսերենից, խոսում է նաև իտալերեն։ Զբաղվում է գեղարվեստական գիմնաստիկայով (մարզիչը Օլգա Կապրանովան է)։ Իր հասակակիցների շրջանում մրցույթներում եղել է ոսկե մեդալակիր։ Ռուսաստանում Ferrero ընկերության դեմքն է։ 2011 թվականի արդյունքերում ուկրաինական Google-ում Կրիստինան հայտնվել է 3-րդ հորիզոնականում՝ ամենափնտրված անձանց շարքում։ Մասնակցել է «Մթնշաղ. Լուսաբաց՝ Մաս 1» ֆիլմի լսումներին, բայց նրա վատ անգլերենի պատճառով դերը տվել են ամերիկացի մոդել Մաքենզի Ֆոյին։

2014 թվականի վերջում անցկացված հարցումների արդյունքում Կրիստինան ճանաչվել է, որպես աշխարհի ամենագեղեցիկ աղջիկ։

ԶԼՄ-ներում չեն դադարում բանավեճերը, որ նրա ծնողները արհեստականորեն ստեղծում են աղջկա չափազանց սեքսուալ կերպարը, որը համապատասխան չէ նրա տարիքին։ Մոդելի մայրը ժխտում է նման կարծրատիպերը։

10 տարեկանում տեղափոխվել է ԱՄՆ-ի Կալիֆորնիա նահանգ և պայմանագիր է կնքել *LA Models* մոդելային գործակալության հետ։ Կրիստինա Պիմենովնան այժմ համարվում է աշխարհի ամենագեղեցիկ երեխաներից մեկը։

## Ծանոթագրություններ

## Արտաքին հղումներ
* 
* 
* 
* 
* 
* 
* 

Կատեգորիա:21-րդ դարի ամերիկացի կանայք
Կատեգորիա:Դերասանուհիներ Կալիֆոռնիայից
Կատեգորիա:Մոդելներ այբբենական կարգով
Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
Կատեգորիա:Ռուս մոդելներ
Իսլամ Քարիմով

**Իսլամ Աբդուգանիեվիչ Քարիմով** (; ), ուզբեկ պետական և քաղաքական գործիչ։ Ուզբեկստանի առաջին նախագահը սկսած 1991 թվականից մինչ իր մահը՝ 2016 թվականի սեպտեմբերի 2-ը։ 1991- 1992 թվականներին եղել է Ուզբեկստանի վարչապետ։ Սովետական ժամանակաշրջանում զբաղեցրել է Ուզբեկական Խորհրդային Սոցիալիստական Հանրապետության կոմունիստական կուսակցության առաջին քարտուղար։ 1990- 1991 թվականներին եղել է Ուզբեկական Խորհրդային Սոցիալիստական Հանրապետության նախագահ։

## Կենսագրություն
Իսլամ Կարիմովը ծնվել է 1938 թվականի հունվարի 30-ին Ուզբեկստանի Սամարղանդ քաղաքում ծառայողի ընտանիքում։ Պաշտոնական աղբյուրների համաձայն ազգությամբ ուզբեկ է (որոշ աղբյուրների համաձայն հայրը ուզբեկ է, իսկ մայրը՝ տաջիկ)։ Իսլամը ունի երկու եղբայր։ Կա վարկած, որի համաձայն Իսլամ Քարիմովը չի համարվում Աբդուգանի Քարիմովի որդին, որը անուղղակիորեն հաստատվում է այն փաստով, որ 1941 թվականին ծնողները երեխային հանձնել են Սամարղանդի մանկատուն։ 1942 թվականին նրան վերցրել են, իսկ 1945 թվականին նորից հանձնել են մանկատուն։ Նրա մանկության մասին քիչ բան է հայտնի։ Նրա մանկության տարիների վերաբերյալ երկու հիմնական վարկած գոյություն ունի։ Համաձայն առաջին վարկածի եղել է կարգապահ աշակերտ, երկրորդ վարկածի համաձայն եղել է չար և մութ անձնավորություն։ 1955 թվականին ավարտել է միջնակարգ դպրոցը։ 1960 թվականին ավարտել է Միջինասիական պոլիտեխնիկ համալսարանը՝ «ինժեներ- մեխանիկ» մասնագիտացմամբ։

Իր աշխատանքային գործունեությունը սկսել է 1960 թվականից։ Սկզբնական շրջանում եղել է վարպետի օգնական, այնուհետև վարպետ և «Թանսելմաշ» գործարանի տեխնոլոգ։ 1961 թվականից եղել է ինժեներ, այնուհետև Տաշքենդի Չկալովի անվան ավիաարդյունաբերական միավորման առաջատար ինժեներ- կոնստրուկտոր։ Բացի դրանից, որոշ աղբյուրների համաձայն, Քարիմովը աշխատել է Տաշքենդի «Հերմետիկ» արտադրական միավորումում։

1966 թվականից Քարիմովն աշխատել է Ուզբեկստանի Խորհրդային Սոցիալիստական Հանրապետության պետական պլանում, որտեղ զբաղեցրել է վարչության պետի, ապա՝ վարչության պետի պաշտոնը։ 1967 թվականին ավարտել է Տաշքենդի պետական տնտեսագիտական համալսարանը, որտեղ ստացել է «տնտեսագետի» որակավորում։ Իսլամ Քարիմովը տնտեսական գիտությունների թեկնածու է։

1983— 1986 թվականներին եղել է Ուզբեկական Խորհրդային Սոցիալիստական Հանրապետության ֆինանսների նախարար։ 1986 թվականին նշանակվել է Կաշկադարյայի մարզի կոմկուսի առաջին քարտուղար։ Քարիմով դերը ուզբեկական անկախության հետ շատ է ասոցացվում։ Դա էր պատճառը, որ հենց Քարիմովը 1991 թվականին ընտրվեց Ուզբեկստանի նախագահ։

2016 թվականի սեպտեմբերի 2-ին 78 տարեկան հասակում մահացել է Իսլամ Քարիմովը։

## Ծանոթագրություններ

## Արտաքին հղումներ
* Пресс служба президента Республики Узбекистан. Президент. 

Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:Կաթվածից մահացածներ
Կատեգորիա:Ուզբեկ պետական գործիչներ
Կատեգորիա:Ուզբեկստանի նախագահներ
Կատեգորիա:Վրացական «Ոսկե գեղմ» շքանշանի ասպետներ
Կատեգորիա:Տնտեսագիտական գիտությունների թեկնածուներ
Փենփի

**Փենփի** (, ), հող տեսակի պոկեմոն։ Պոկեմոն ապրանքանիշի՝ մանգայի և անիմե սերիաների կերպար։

Փենփիի համարը պոկեմոնների ցանկում՝ #231: Համարվում է Դոնփանի զարգացման առաջին մակարդակը։ Հասակը կազմում է 50 սմ, իսկ քաշը՝ 33,5 կգ։

## Նկարագրություն և հատկություններ
Փենփին հող տեսակի փոքրիկ պոկեմոն է։ Զարգացման երկրորդ ձևը Դոնփանն  է։ Փենփիից Դոնփան հատկությունները գրեթե չեն փոխվում, նոր տեսակի հատկանիշներ չեն նկատվում, ավելանում են հող պոկեմոնին բնորոշ հատկությունները։

Փենփին փիղ է։ Պոկեմոնների պաշտոնական ցանկում նախորդում է Դոնփանին և հաջորդում Քինգդրային։ Ըստ պոկեդեքսի՝ իր բույնը ստեղծելու համար Փեմփին գետերի ափին գետնափոսեր է փորում։ Հետևաբար՝ նա երկար ժամանակ է անցկացնում ստորգետնյա համակարգում։

Ունի բաց կապույտ գունավորում, ականջների ծայրին և կնճիթին կա կարմիր նշան։

Հանդիպում է երկու տարբեր սեռերով (արական, իգական)։ Հիմնական կարողությունը մեկն է։ Նա կարողանում է վերածվել հողմի և իր կողմը ձգել շրջակա իրերը։

Արագությունը վիճակագրության մեջ գտանահտվում է բավարան։

Պոկեմոնի վրա առավել հզոր ազդեցություն ունեն խոտ, ջուր և սառույց տեսակի պոկեմոնները։

## Ծանոթագրություններ

## Գրականություն
* Պոկեմոններ, Պոկեմոն պլատինիում. պոկեմոնների պաշտոնական խաղ-ուղեցույց, պրիմա խաղեր, 2009, էջ 399, ISBN 978-0-7615-6208-5.

## Արտաքին հղումներ
* Էշտ գտնում է Փենփիի ձու։ Փենփիի զարգացումը Դոնփանի
* Էշը գտնում է Փենփիին

Կատեգորիա:Մուլտհերոսներ այբբենական կարգով
Կատեգորիա:Պոկեմոններ այբբենական կարգով
Կատեգորիա:Թույն տեսակի պոկեմոններ
Պիեռ Կարդեն

thumb|Pierre Cardin գնդիկավոր գրիչ
**Պիեռ Կարդեն** (, , ), իտալական ծագումով ֆրանսիական դիզայներ։ Ֆրանսիայի խոշորագույն սեփականատերերից մեկը։

## Կենսագրություն
Պիեռ Կարդենը 14 տարեկանից ուսումնասիրել է շինարարության և նորաձևության հիմունքները։ 1939 թվականին տանից հեռանալով, մեկնել է Վիշի, որտեղ աշխատել է որպես դերձակ` կարելով հագուստներ հիմնականում կանանց համար։ Երկրորդ համաշխարհային պատերազմի տարիներին աշխատել է Կարմիր խաչում։ Պատերազմից հետո, 1945 թվականին տեղափոխվել է Փարիզ, որտեղ ուսումնասիրել է ճարտարապետություն և աշխատել նկարիչ-ձևավորող Ժաննա Պակենի նորաձևության տանը։ Նա աշխատել է նաև Էլզա Սկիապարելլիի հետ, իսկ 1947 թվականից` Քրիստիան Դիորի մոտ։ 1946 թվականին ստեղծել է Ժան Կոկտոյի «Գեղեցկուհին և հրեշը» կինոնկարի հանդերձանքը։ 1950 թվականին հիմնադրել է իր սեփական նորաձևության տունը։ Սկսնակ դիզայներին Քրիստիան Դիորը խորհուրդ է տվել` ասելով. «Վաճառիր թանկ, քանի որ տաղանդը պետք է գնահատվի»։

Պիեռ Կարդենը գերադասում էր աբստրակցիոնիզմի վերացական ոճը և երկրաչափական դիզայնը։ Նա առաջիններից մեկն էր ունիսեքս ոճում (1958 թ-ի հավաքածուն), որտեղ վերանում էր տղամարդու և կնոջ արտաքին տարբերությունը և համարվում էր նորաձևության ավանգարդիզմի ներկայացուցիչ։ 1960 թվականին նա խախտեց ավանդական դարձած այն մոտեցումը, որ նորաձևությունը կանանց համար նախատեսված արվեստ է և առաջին անգամ ստեղծեց տղամարդկանց հագուստի հավաքածու։

Պիեռ Կարդենը արտոնագրել է ավելի քան 500 գյուտ` նորաձևության բնագավառում։ Դրանցից են գունավոր զուգագուլպաները և բարձր կրկնակոշիկները, ծաղկավոր փողկապները, առանց օձիքի երկար պիջակները, կոճակներով նեղ տաբատները` սկզբնապես նախատեսված «Բիթլզ» խմբի համար և այլն։ Նա առաջիններից մեկն էր, որ զբաղվեց ջինսե հագուստների ուղղությամբ և երեխաների ու երիտասարդների հագուստներով։ Նա այն առաջին մոդելյորներից էր, ով սկսեց իր հագուստներն ու օծանելիքները վաճառել առավել ցածր գներով, դարձնելով դրանք հասանելի սպառողների լայն շրջանակների համար։ Բացի այդ, Պիեռ Կարդենը զբաղվել է կահույքի, ավտոմեքենաների և ինքնաթիռների սրահների դիզայնով։

Պիեռ Կարդենը Փարիզի հանրահայտ «Մաքսիմ» ռեստորանի և համանուն առևտրային ապրանքանիշի սեփականատերն է։ 1970 թվականին, որպես սեփականություն, ձեռք է բերել Փարիզի Café des Ambassadeurs թատերական համալիրը և վերանվանել իր պատվին` Espace Pierre Cardin: Որպես Մառլեն Դիտրիխի վերջին համերգային շրջագայության պրոդյուսեր, ելույթների համար նրան է տրամադրել այդ համալիրի համերգային դահլիճը։ Տարիների ընթացքում Պիեռ Կարդենը Փարիզի 8-րդ շրջանում և Ելիսեյան պալատի շրջակայքում ձեռք է բերել բազմաթիվ անշարժ գույք։

Պարգևատրվել է մի շարք ֆրանսիական և արտասահմանյան մրցանակներով ու պարգևներով։

## Ծանոթագրություններ

Կատեգորիա:Ֆրանսիացի դիզայներներ
Կատեգորիա:Իտալացի դիզայներներ
Կատեգորիա:ՅՈՒՆԵՍԿՕ-ի բարի կամքի դեսպաններ
Կատեգորիա:Տղամարդկանց հագուստի դիզայներներ
Կատեգորիա:Ֆրանսիացի նորաձևության դիզայներներ
Կատեգորիա:Ֆրանսիացի գործարարներ
Կատեգորիա:Ֆրանսիացի գործարարներ նորաձևությունում
Կատեգորիա:Ֆրանսիայի հագուստ արտադրողներ
Կատեգորիա:Պատվո լեգեոնի շքանշանի ասպետներ
Կատեգորիա:Պատվո լեգեոնի շքանշանի սպաներ
Կատեգորիա:Ֆրանսիական ակադեմիայի անդամներ
Կատեգորիա:Ֆրանսիացի արվեստագետներ
Ալկասար

thumb|Սեգովիայի ալկասար
**Ալկասար** ( ՝ «ամրոց», «պաշտպանական կառույց»), պալատների կամ ամրոցների անվանում Իսպանիայում և Պորտուգալիայում, որոնք կառուցվել են VIII- XIV դարերում։ Ամրոցները հիմնականում կառուցվել են Իսպանիայում արաբական տիրապետության օրոք։ Իսպանիայի բազմաթիվ քաղաքներում կան ալկասարներ։ Ամրոցները, որոնք կառուցվել են հետարաբական մավրիտանական ոճով, նույնպես կոչվում են ալկասարներ։ Ալկասար տերմինով ներկայումս անվանվում են Իսպանիայում առկա բոլոր պաշտպանական կառույցները։

## Տերմինաբանություն
Իսպաներեն *alcázar* () բառը առաջացել է արաբերեն  ''al-qasr'', որը նշանակում է «ամրոց, պալատ կամ ամրաշինական կառույց»։ Հավանաբար ալկասար բառը արաբերենին է փոխանցվել լատիներեն «կաստրում» բառից, որը նշանակում է ռազմական ճամբար։

Համանուն բառը կա նաև գալիսերենում (*alcázar*), պորտուգալերենում՝ (*alcácer*, ) և կատալաներենում՝ (*alcàsser*)։

## Հայտնի ալկասարներ
* Սեգովիայի ալկասար
* Տոլեդոյի ալկասար
* Սևիլյայի Ալկասար
* Մադրիդի ալկասար
* Ալկասար դե լոս Ռեյես Կրիստիանոս

## Պատկերասրահ

Image:Alcazar of Toledo - Toledo, Spain - Dec 2006.jpg|Տոլեդոյի ալկասար
Image:Sevilla2005Julio 007.jpg|Սևիլյայի Ալկասար
Image:Alcazar de Madrid siglo XVII.jpg|Մադրիդի ալկասար
Image:Alcazar fountain cordoba 05.JPG|Կորդովայի ալկասար
Image:Alcázar de Jérez.JPG|Խերեսի ալկասար


## Տես նաև
* Ալկասաբա
* Կրեմլ

## Ծանոթագրություններ

Կատեգորիա:Իսպանիայի ամրոցներ
Կատեգորիա:Արաբական մշակույթ